Παλλάδιος, καίσαρ

Ο Παλλάδιος, λατιν.: Palladius (π. 415/425 – Μάιος 455) ήταν καίσαρας της Δυτικής Ρωμαϊκής Αυτοκρατορίας για δύο μήνες το 455. Γεννήθηκε μεταξύ 415 και 425.μ.Χ. και μπορεί να κατείχε τη θέση του πραιτωριανού επάρχου κατά τη δεκαετία του 450. Όταν ο πατέρας του, Πετρώνιος Μάξιμος, δολοφόνησε τον Βαλεντινιανό Γ΄ Αυτοκράτορα της Δύσης και κατέλαβε την εξουσία, ο Παλλάδιος έγινε διάδοχος με τον τίτλο του καίσαρα. Ο γάμος του με την κόρη του Βαλεντινιανού Γ΄ , Ευδοκία, έσπασε μία προϋπάρχουσα συνθήκη, στην οποία είχαν υποσχεθεί την Ευδοκία ως σύζυγο του Ονώριχου, γιου του Γιζέριχου βασιλιά των Βαλδάλων. Οι Βάνδαλοι εισέβαλαν και λεηλάτησαν τη Ρώμη. Ενώ προσπαθούσαν να διαφύγουν από την πόλη, ο Πετρώνιος Μάξιμος και ο Παλλάδιος σκοτώθηκαν από ένα όχλο εξαγριωμένων Ρωμαίων στις 31 Μαΐου 455.

 Βιογραφία 
μικρογραφία|Νόμισμα που φέρει την εικόνα του Πετρώνιου Μάξιμου, πατέρα του Παλλάδιου. Επιγρ.: D N PETRONIVS MAXIMVS P F AVG / VICTORIA AVGGG, RM COΝOB.

Ο Παλλάδιος γεννήθηκε μεταξύ 415 και 425μΧ. Πατέρας του ήταν ο πολύ πλούσιος συγκλητικός Πετρώνιος Μάξιμος, που κατείχε πολλά δημόσια αξιώματα υπό τους Αυτοκράτορες  της Δύσης Ονώριο και Βαλεντινιανό Γ΄, περιλαμβανομένων δύο φορών που έγινε ύπατος. Σύμφωνα με τους Μόμαερτς και Κέλλυ, μητέρα του Παλλάδιου ήταν η Επαρχία, αδελφή του Aβίτου. Ο Παλλάδιος ίσως έγινε πραιτωριανός έπαρχος κάποια στιγμή μέσα στη δεκαετία του 450.

Ο Π. Μάξιμος έγινε ο Αυτοκράτορας της Δύσης στις 17 Μαρτίου 455, μετά τη δολοφονία του Βαλεντινιανού Γ΄. Ο Παλλάδιος προήχθη σε καίσαρα, ή ορίστηκε διάδοχος,  και νυμφεύτηκε την κόρη του Βαλεντινιανού Γ΄, Ευδοκία.   Μαζί με τον γάμο του Π. Μάξιμου με τη Λικινία Ευδοξία, την πρώην σύζυγο του Βαλεντινιανού Γ΄, οι πράξεις αυτές είχαν ως στόχο να συνδέσουν τους νέους Αυτοκράτορες με τη δυναστεία του Θεοδοσίου, και να δημιουργήσουν μία αίσθηση σταθερότητας και συνέχειας, για ένα καθεστώς που είχε ξεκινήσει με βία.

Κατά τη διάρκεια διαπραγματεύσεων για μία συνθήκη με τον Γιζέριχο βασιλιά των Βανδάλων, ο Βαλεντινιανός Γ΄ είχε προσφέρει έναν παρόμοιο πολιτικό γάμο μεταξύ της Ευδοκίας και του Ονώριχου, γιου του Γιζέριχου. κηρύσσοντας ότι η συνθήκη παραβιάστηκε ο Γιζέριχος συγκέντρωσε στόλο, για να ηγηθεί μίας εκστρατείας στη Ρώμη. Η αποτυχία τού Π. Μάξιμου να κάνει οποιεσδήποτε προετοιμασίες, οδήγησε τους ευγενείς να εγκαταλείψουν μαζικά την πόλη της Ρώμης, αλλά οι κάτοικοι των κατώτερων τάξεων δεν επιτρεπόταν να φύγουν χωρίς κυβερνητική άδεια. Καθώς ο στόλος των Βανδάλων πλησίαζε τη Ρώμη, ο Π. Μάξιμος έδωσε την εντολή ότι όποιος επιθυμούσε να φύγει μπορούσε να το κάνει. Στις 31 Μαΐου, ο Π. Μάξιμος και ο Παλλάδιος προσπάθησαν να διαφύγουν από τη Ρώμη, αλλά αναχαιτίστηκαν από ένα πλήθος θυμωμένων αγροτών. Οι αρχαίες πηγές συμφωνούν ότι και οι δύο άνδρες σκοτώθηκαν, αλλά διαφέρουν ως προς τις λεπτομέρειες. Μία εκδοχή αναφέρει ότι ο Π. Μάξιμος και ο Παλλάδιος σκοτώθηκαν από τους δικούς τους υπηρέτες του παλατιού, οι οποίοι πιθανότατα προσπαθούσαν να κερδίσουν την εύνοια των εξεγερμένων αγροτών. Μία δεύτερη εκδοχή αποδίδει τους θανάτους τους άμεσα στον όχλο, ο οποίος έριξε τους Αυτοκράτορες από τα άλογά τους με μία βροχή από πέτρες και στη συνέχεια τους κατασπάραξε.  

Ελάχιστα στοιχεία έχουν καταγραφεί για την κοινή διακυβέρνηση του Π. Μάξιμου και του Παλλάδιου. Ο Φέρντιναντ Γκρεγκορόβιους αναφέρει ότι οι γάμοι του Π. Μάξιμου και του Παλλάδιου και η ανύψωση του Παλλάδιου σε Καίσαρα ήταν οι μόνες σημαντικές ενέργειες της διάρκειας περίπου 77 ημερών βασιλείας τους.  Δεν κόπηκαν νομίσματα με το πορτρέτο του Παλλάδιου,  και μεταξύ των σύγχρονων ιστορικών αναφέρεται μόνο από τον Υδάτιο. 

 Αναφορές 

Παραπομπές

 Βιβλιογραφία 

Κατηγορία:Ρωμαίοι αυτοκράτορες